To igjen (sang)

«To igjen» er en norsk sang som ble skrevet av Øystein Sunde og utgitt september 1971 på Sundes musikkalbum Det året det var så bratt. Tittelen og det faktum at sangen er plassert nest sist på albumet, er neppe en tilfeldighet.

Teksten handler om en dame som har forhold til to mannfolk inklusiv tekstens jeg-person. Men teksten er skrevet humoristisk og satt opp som et regnestykke.Sunde, Øystein (1972) Viser uten slips. Gyldendal Norsk Forlag; Oslo. ISBN 82-05-05301-4 s. 34/35 Etter all sannsynlighet er teksten inspirert av Roger Millers «Got 2 Again» som Miller ga ut på sitt debutalbum Dang Me i 1964,Discogs – Medium: Dang Me – Roger Miller (1964) som også har ideen med en kombinasjon av et regnestykke samt at den omhandler en dame som har to forhold gående på samme tid med tekstens jeg-person som en av de utkårede. Melodiene til «Got 2 Again» og «To igjen» er dog helt forskjellige. Ellers foretar Sunde såkalt scat-sang i stedet for å la et instrument spille solo i instrumentalpartiet. Dette har også muligens sin inspirasjon fra Roger Miller, som blant annet gjør det i sangen «This Town» fra albumet The 3rd Time Around (se «Volda-vise»)

 Musikere og instrumenterDet året det var så bratt – informasjon på omslaget 

Øystein Sunde: vokal, akustisk gitar
Sture Janson: kontrabass
Espen Rud: perkusjon

 «To igjen» på samlealbum/andre album 

Hurtbuller i hvit saus (1975)
Øystein Sundes beste (1977)
Øystein Sunde i boks (1985)Discogs – Medium: Øystein Sunde i boks – Øystein Sunde (1985)
Øystein Sundes 40 beste (1991)

 «To igjen» i notebøker 

Viser uten slips (1972)
Kjekkere å ha–2 (1992)Sunde, Øystein (1992). Kjekkere å ha–2. Ex Libris Forlag AS: Oslo. ISBN 82-7384-292-4 s. 90/91

 Referanser 

Kategori:Sanger fra 1971
Kategori:Sanger skrevet av Øystein Sunde